Jeg boede i denne delte lejlighed i en måned. Det var rart at have eget toilet og brusebad. Men brusenichen er ekstremt lille. Man må kante sig ind sidelæns, så en overvægtig person vil ikke kunne komme ind i brusenichen. Der er en god bred seng, hvor min mand også kunne være i et par dage ( for 15 Euro pr dag). Der er et velfungerende wi-fi og et fuldt udstyret køkken, rent og pænt. Jeg var især glad for vaskemaskinen, da jeg opholdt mig der i juli, hvor der kunne være op til 33 grader i skyggen, og havde brug for at skifte tøj tit. Hver fredag blev der gjort rent og skiftet sengetøj og håndklæder, det var jeg rigtig glad for. Christana var meget sød og meget hjælpsom, hver gang jeg henvendte mig til hende. Mit store problem var, at jeg sover meget let og lejligheden ligger på en særdeles trafikeret gade. Da der ikke er aircondition i værelset måtte jeg have altanvinduet åbent ud til den støjende gaden om aftenen og natten. Jeg ville gerne bo her igen, men ikke i sommermånederne.